Na temelju članka 59. Zakona o znanstvenoj djelatnosti i visokom obrazovanju ("Narodne novine" br. 123/03, 105/04, 174/04, 46/07, 45/09, 63/11, 94/13, 139/13, 101/14, 60/15, i 131/17) i članka 54. Statuta Sveučilišta u Zadru (pročišćeni tekst prosinac 2019), Senat Sveučilišta u Zadru na svojoj X. redovitoj sjednici u ak. godini 2021./2022. održanoj 28. lipnja 2022. donosi

PRAVILNIK O IZMJENAMA I DOPUNAMA

PRAVILNIKA O STUDIJIMA I STUDIRANJU

Članak 1.

U članku 38. dodaju se stavci (9 ) i (10) koji glase:

„ (9) Studenti preddiplomskih, diplomskih i stručnih studija obvezni su završiti studij u roku koji je dvostruko dulji od propisanog trajanja studija.

(10) Iznimno, na zamolbu studenta i uz prethodno odobrenje stručnog vijeća odjela, nadležni

prorektor može odobriti produženje roka za završetak studija.”

Članak 2.

Članak 40. mijenja se i glasi:

„Prestanak statusa studenta

(1) Student gubi status:

1. kad završi studij
2. kad se ispiše sa Sveučilišta, odnosno s odjela
3. kad je isključen sa studija po postupku i uz uvjete koji su utvrđeni Statutom ili drugim općim aktima
4. kad ne završi studij u roku predviđenom u članku 38. st. 9.
5. iz ostalih razloga navedenih Statutom ili drugim općim aktom.“

Članak 3.

U članku 52. stavak (1) pod b) mijenja se i glasi:

„b) informirati studente o partnerskim ustanovama, postupku akademskog priznavanja predmeta položenih na partnerskoj ustanovi, u suradnji s Uredom za međunarodnu suradnju i Uredom za akademsko priznavanje inozemnih visokoškolskih kvalifikacija“

Članak 4.

Brišu se članci 53. i 57.

Članak 5.

Ove izmjene i dopune stupaju na snagu danom donošenja.

KLASA: 012-01/12-02/34

URBROJ:2198-1-79-06-22-26

Rektorica

Prof. dr. sc. Dijana Vican